ඇතැමුන් මෙය දේශපාලන ලියැවිල්ලක් වශයෙන් හැදින්වීමට උත්සාහ දරන බව පෙන්වා දෙන ඒ මහතා වැඩි පිරිසක් මේ සම්බන්ධයෙන් දැනුවත් වී නොමැති බවද නොදැනුවත්කම හේතුවෙන් දේශපාලනඥයන්, රජයේ නිලධාරීන් දරන උත්සාහය දුෂ්කර කටයුත්තක් වී තිබෙන බවද පෙන්වා දෙයි.රටේ සංවර්ධනය සඳහා වන වත්මන් රජයේ මෙම සැලැස්ම ක්‍රියාත්මක කළයුතු බව පෙන්වා දෙන ආචාර්ය එන්.එල්.ඒ කරුණාරත්න මහතා යන ගමන සහ යායුතු ගමන අවබෝධ කරගත යුතු බවද රටක්, ජනතාවක් සංවර්ධනය අතින් ඉදිරියට පැමිණෙන්නේ නම් ඒ සම්බන්ධයෙන් සතුටු වියහැකි බවද කියාසිටී.පසුගිය 2005 වසරේදී ශ්‍රී ලංකාවේ ඒක පුද්ගල ආදායම අමෙරිකානු ඩොලර් 1,000ක්ව පැවැති බව සිහිපත් කරන ශ්‍රී ජයවර්ධනපුර විශ්ව විද්‍යාලයේ උපකුලපතිවරයා එම අගය එළැඹෙන 2016 වනවිට ඇමෙරිකානු ඩොලර් 4,000 දක්වා ඉහළ නැංවීම රජයේ අරමුණ වී තිබෙන බවද සඳහන් කරයි.ආණ්ඩුවේ සංවර්ධන ප්‍රතිපත්තිය පාසල් විෂය මාලාවට මෙන්ම විශ්ව විද්‍යාල විෂය මාලාවටද ඇතුළත් කළයුතු බව සඳහන් කරන ඒ මහතා එවිට ‍රටේ සිදුවන ක්‍රියාකාරකම් සම්බන්ධයෙන් මනා අවබෝධයක් ලබාගත හැකි බවද පෙන්වා දෙයි..